গোয়াইনঘাট সরকারি কলেজ

গোয়াইনঘাট সরকারি কলেজ বাংলাদেশের সিলেটের গোয়াইনঘাটে অবস্থিত একটি শিক্ষাপ্রতিষ্ঠান।

 ইতিহাস 

উত্তর সিলেটের সর্ববৃহৎ বিদ্যাপীঠ গোয়াইনঘাট সরকারি কলেজ। কলেজটি ২ ফেব্রুয়ারি ১৯৯৪ সালে গোয়াইনঘাট উপজেলা সদরের নিকটবর্তী পিরিজপুর গ্রামের পূর্ব মাঠে প্রতিষ্ঠিত হয়।
প্রতিষ্ঠালগ্নে কলেজটির ভারপ্রাপ্ত অধ্যক্ষ হিসেবে দায়িত্ব পালন করেন প্রভাষক সত্যব্রত রায়। পরবর্তীতে বিভিন্ন সময়ে প্রভাষক মো. গোলাম হোসেন আজাদ, সাইদুর রহমান, মো. আতিকুর রহমান, মতিলাল দে এবং প্রভাষক মো. ফজলুল হক ভারপ্রাপ্ত অধ্যক্ষ ও পরে  অধ্যক্ষ হিসেবে দায়িত্ব পালন করেন।
১৯৯৭ থেকে ২০০৯ খ্রিষ্টাব্দ পর্যন্ত মো. আতিকুর রহমান অধ্যক্ষ হিসেবে দায়িত্ব পালন করেন। ২০১২ খ্রিষ্টাব্দ থেকে মো. ফজলুল হক ২০২৪ পর্যন্ত কলেজটির অধ্যক্ষ হিসেবে দায়িত্ব পালন করেন। ২০২৪ সালে আন্দোলনরত শিক্ষার্থীদের তোপের মুখে ফজলুল হক পদত্যাগ করেন। বর্তমানে মোহাম্মদ হাবিবুর রহমান কলেজটির অধ্যক্ষের দায়িত্বে রয়েছেন। ১৯৯৭ সালে কলেজটি এমপিওভুক্ত হয়। ২০১৫ সালের ২৬ জুলাই তৎকালীন প্রধানমন্ত্রী শেখ হাসিনা কলেজটিকে জাতীয়করণের ঘোষণা দেন এবং ২০১৮ সালের ৮ আগস্ট এটি আনুষ্ঠানিকভাবে সরকারি কলেজে রূপান্তরিত হয়।  কলেজটি পড়াশোনার পাশাপাশি সহ-শিক্ষা কার্যক্রমেও বেশ অগ্রসর। শিক্ষার্থীদের স্বেচ্ছাসেবী ও মানবিক কার্যক্রমে সম্পৃক্ত করতে ২০০৩ সালে কলেজে রোভার স্কাউট গ্রুপ গঠিত হয় যা গোয়াইনঘাট সরকারি কলেজ রোভার স্কাউট গ্রুপ নামে পরিচিত। গোয়াইনঘাট উপজেলায় সাংস্কৃতিক বিকাশে কলেজের শিক্ষার্থীদের সংস্কৃতিমনস্ক করে গড়ে তুলতে 'প্রতীতি' সাহিত্য ও সাংস্কৃতিক সংগঠন আত্মপ্রকাশ করে ১৫ সেপ্টেম্বর, ২০২৫ খ্রিস্টাব্দে। 

 কোর্সসমূহ 
উচ্চ মাধ্যমিক

 বিজ্ঞান
 মানবিক
 ব্যবসায় উদ্যোগ

স্নাতক সম্মান
 রাষ্ট্রবিজ্ঞান
 অর্থনীতি
 বাংলা 
 সমাজকর্ম

স্নাতক ডিগ্রি (পাশ)
বিএ (পাশ)
 বিএসএস (পাশ)

 চিত্রশালা 
থাম্ব
থাম্ব
থাম্ব
 তথ্যসূত্র